ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କର ଭାରତ-କିର୍ଗିସ୍ତାନ ବିଜନେସ୍ ଫୋରମ୍ ର ଉଦ୍ଘାଟନ ଅବସରରେ ସମ୍ବୋଧନ 
ମହାମହିମ ଶ୍ରୀଯୁକ୍ତ ଜିନବେକୋଭ୍, କିର୍ଗିଜ୍ ରିପବ୍ଲିକର ସଭାପତି
ସମ୍ମାନନୀୟ ଶ୍ରୀଯୁକ୍ତ ଆଦିଲବେକ୍ ଉଲ୍ଲୁ ଶୁମକାରବେକ୍, ଇନଭେଷ୍ଟମେଣ୍ଟ ପ୍ରମୋସନ ଏଜେନ୍ସି
ଶ୍ରୀଯୁକ୍ତ ସନ୍ଦୀପ ସୋମାନି, ସଭାପତି ଏଫଆଇସିସିଆଇ
ଭାରତର ଓ କିର୍ଗିସ୍ତାନର ବିଜନେସ୍, ଉଦ୍ୟୋଗ, ଶିକ୍ଷା କ୍ଷେତ୍ରର ବିଶିଷ୍ଟ ଅଂଶଗ୍ରହଣକାରୀଗଣ
ଭାରତ ଏବଂ କିର୍ଗିଜ୍ ବ୍ୟାପାର ଗୋଷ୍ଠୀ ମଧ୍ୟରେ ଏହି ବିଜନେସ୍ ଫୋରମର ଆୟୋଜନ ବହୁତ ଆନନ୍ଦର ବିଷୟ ଅଟେ। ଏହା ମଧ୍ୟ ଗୁରୁତ୍ବପୂର୍ଣ୍ଣ ଯେ ମୋର ଯାତ୍ରାର ଦ୍ବିପାକ୍ଷୀୟ ଚରଣର ଆରମ୍ଭ ଏହି ବିଜନେସ୍ ଫୋରମରୁ ହେଉଛି। ଏହା ଆମର ମିଳିତ ପ୍ରାଥମିକତାର ସୂଚକ ଅଟେ। ଭାରତ ଏବଂ କିର୍ଗିସ୍ତାନ ମଧ୍ୟରେ ପ୍ରାଚୀନ କାଳରୁ ନିକଟତମ ସାଂସ୍କୃତିକ ଓ ଆର୍ଥିକ ସମ୍ବନ୍ଧ ରହି ଆସିଛି। ଏହି ଐତିହାସିକ ସମ୍ପର୍କକୁ ଆଧୁନିକ ସମୟର ଅନୁରୂପ ବଢ଼ାଇବାର ଅପାର ସମ୍ଭାବନା ରହିଛି। ରାଷ୍ଟ୍ରପତି ଜିନବେକୋଭ୍ ଏବଂ ମୁଁ ବିଭିନ୍ନ କ୍ଷେତ୍ରରେ ଭାରତ-କିର୍ଗିଜ୍ ସମ୍ପର୍କକୁ ବ୍ୟାପକ କରିବାକୁ ଚାହୁଁଛୁ। ଏବଂ ବିଶେଷ ଭାବରେ ବ୍ୟବସାୟ ଏବଂ ନିବେଶ କ୍ଷେତ୍ରରେ ତାହାକୁ ମଜବୁତ୍ କରିବାକୁ ଚାହୁଁଛୁ। ରାଷ୍ଟ୍ରପତି ଏହି ଫୋରମର ନିଜର ମାର୍ଗଦର୍ଶନ ପ୍ରଦାନ କରିଛନ୍ତି ଏବଂ ବ୍ୟକ୍ତିଗତ ଭାବରେ ଏଥିରେ ସାମିଲ୍ ହୋଇଛନ୍ତି। ଏଥିପାଇଁ ମୁଁ ତାଙ୍କୁ ଧନ୍ୟବାଦ ପ୍ରଦାନ କରୁଛି।
ବନ୍ଧୁଗଣ,
ବିଶ୍ବର ଅର୍ଥ ବ୍ୟବସ୍ଥାରେ ଦ୍ରୁତ ଗତିରେ ପରିବର୍ତ୍ତନ ଆସୁଛି। ଏପରି ସ୍ଥିତିରେ ଭାରତ ପରି ବଡ଼ ଅର୍ଥବ୍ୟବସ୍ଥାର ଆର୍ଥିକ ବୃଦ୍ଧି ଏବଂ ଟେକନୋଲୋଜିକାଲ୍ ବିକାଶ, ବିଶ୍ବରେ ସ୍ଥାୟୀତ୍ବ ଏବଂ ଆଶାର ପ୍ରମୁଖ କାରକ ଅଟେ। ଭାରତ ଏକ ବିଶାଳ ମାର୍କେଟ ଅଟେ। ଆମର ଦେଶର ଯୁବ ପ୍ରତିଭା ଏବଂ ଉତ୍ସାହୀ ଇନୋଭେଟର୍ସ 5 ଟ୍ରିଲିୟନ ଡଲାରର ଅର୍ଥବ୍ୟବସ୍ଥା କରିବା ପାଇଁ ଆମର ଲକ୍ଷ୍ୟକୁ ହାସିଲ୍ କରିବାରେ ମହତ୍ତ୍ବପୂର୍ଣ୍ଣ ଭୂମିକା ଗ୍ରହଣ କରିବେ।
ବନ୍ଧୁଗଣ,
ଏହା ସ୍ପଷ୍ଟ ଯେ ବର୍ତ୍ତମାନ ଆମର ଦ୍ବିପାକ୍ଷୀୟ ବ୍ୟବସାୟ ଏବଂ ଆର୍ଥିକ ଭାଗିଦାରୀ ସମ୍ଭାବନା ଠାରୁ ବହୁତ କମ୍ ଅଟେ। ଏଥିପାଇଁ ବିଜନେସ୍- ଫୋରମର ଏହି ପଦକ୍ଷେପ ବହୁତ ସମୟ ଧରି କରାଯାଉଛି। ମୋର ବିଚାରରେ ବ୍ୟବସାୟ ଓ ନିବେଶକୁ ବୃଦ୍ଧି କରିବା ପାଇଁ ତିନିଟି ବିଷୟ ରହିଛି – ଉପଯୁକ୍ତ ପରିବେଶ, କନେକ୍ଟିଭିଟି ଏବଂ ବିଜନେସ୍ ଟୁ ବିଜନେସ୍ ଆଦି ବି2ବି ଆଦାନ ପ୍ରଦାନ। ମୁଁ କହିବାକୁ ଚାହିଁବି ଯେ ଉପଯୁକ୍ତ ପରିବେଶ ସୃଷ୍ଟି କରିବା ପାଇଁ ଆମେ ଡବଲ୍ ଟାକ୍ସେସନ ଆଭୋଏଡାନ୍ସ ଏଗ୍ରିମେଣ୍ଟକୁ ଚୂଡ଼ାନ୍ତ ରୂପ ପ୍ରଦାନ କରିଛୁ। ଏହା ସହିତ ବାଇଲାଟେରାଲ୍ ଟ୍ରିଟି ଉପରେ ଆମେ ସକ୍ରିୟ ଭାବରେ ଆଲୋଚନା କରୁଛୁ। ଏଥିରେ ନିବେଶ ପାଇଁ ମଜୁବତ ଆଧାର ମିଳିବ। ଆମେ ଦ୍ବିପାକ୍ଷୀୟ ବ୍ୟବସାୟକୁ ବଢ଼ାଇବା ପାଇଁ ପଞ୍ଚବାର୍ଷିକ ରୋଡ୍ ମ୍ୟାପ ପ୍ରସ୍ତୁତ କରିଛୁ। କିରଗିଜ୍ ରିପବ୍ଲିକ୍, ୟୁରୋସିୟନ ଇକୋନୋମିକ୍ ୟୁନିୟନର ସଦସ୍ୟ ଅଟେ। ଆମେ ୟୁରୋସିୟନ ଇକୋନୋମିକ୍ ୟୁନିୟନ ସହିତ ବ୍ୟବସାୟକୁ ବଢ଼ାଇବା ପାଇଁ ପ୍ରିଫରେନ୍ସିଆଲ୍ ଟ୍ରେଡ୍ ଏଗ୍ରିମେଣ୍ଟ ଉପରେ ମଧ୍ୟ କାମ କରୁଛୁ।
ବ୍ୟବସାୟକୁ ସୁଗମ ଓ ସହଜ କରିବା ପାଇଁ ଉନ୍ନତ କନେକ୍ଟିଭିଟିର ଗୁରୁତ୍ବପୂର୍ଣ୍ଣ ଭୂମିକା ରହିଛି। ଚବାହାର ପୋର୍ଟ ଭାରତ ଏବଂ ଆଫଗାନିସ୍ତାନ ମଧ୍ୟରେ ସମ୍ପର୍କର ଏକ ନୂଆ ମାଧ୍ୟମ ଭାବରେ ସୃଷ୍ଟି ହୋଇଛି। ଭାରତ ଏବଂ ମଧ୍ୟ ଏସିଆ ମଧ୍ୟରେ କନେକ୍ଟିଭିଟିର ଉନ୍ନତ ବିକଳ୍ପ ସୃଷ୍ଟି କରିବାରେ ଆମକୁ ଆହୁରି ଅଧିକ ଧ୍ୟାନ ଦେବାକୁ ହେବ। ବି2ବି ଆଦାନ ପ୍ରଦାନରେ ଉନ୍ନତି କରିବା ପାଇଁ ଆମେ ଅନେକ ପଦକ୍ଷେପ ଗ୍ରହଣ କରିଛୁ। ଚଳିତ ବର୍ଷରେ ‘‘ନମସ୍କାର ୟୁରେଶିଆ’’ ଟ୍ରେଡ୍ ସୋ ଆୟୋଜନ କରାଯିବ। ଭାରତ ଏବଂ କିରଗିଜ୍ ରିପବ୍ଲିକର ବିଭିନ୍ନ ଉତ୍ପାଦ ବ୍ୟବସାୟରେ ପରସ୍ପରକୁ ସହଯୋଗ ମିଳିପାରିବ। ଆମକୁ ଏହିସବୁ ସୁଯୋଗର ଲାଭ ଉଠାଇବା ଆବଶ୍ୟକ। କିରଗିଜ୍ ଅର୍ଗାନିକ୍ ଉତ୍ପାଦର ବଜାରରେ ବହୁତ ଚାହିଦା ରହିଛି। ଏଠାରେ ପାହାଡ଼ୀ ମହୁ, ଆଖରୋଟ୍ ଏବଂ ଡାଏରୀ ଉତ୍ପାଦ ଇକୋଲୋଜିକାଲ୍ ଭାବରେ ଶୁଦ୍ଧ ଏବଂ ନ୍ୟାଚୁରାଲ୍ ପ୍ରୋସେସିଂ ପାଇଁ ପ୍ରସିଦ୍ଧ ଅଟେ। ଏହି ପ୍ରକାର ଭାରତର ବ୍ୟବସାୟୀ ଏବଂ ନିବେଶକଙ୍କ ପାଇଁ ଔଷଧ, ଟେକ୍ସଟାଇଲ୍, ରେଲୱେ, ହାଇଡ୍ରୋପାୱାର, ମାଇନିଂ ଏବଂ ମିନେରାଲ୍ସ ତଥା ପର୍ଯ୍ୟଟନ କ୍ଷେତ୍ରରେ କିର୍ଗିଜ୍ ରିପବ୍ଲିକରେ ଉନ୍ନତ ସୁଯୋଗ ରହିଛି।
ବନ୍ଧୁଗଣ,
ମୁଁ ଆଶା କରୁଛି ଯେ ଆପଣଙ୍କର ଆଲୋଚନା ସଫଳ ହେବ। ମୁଁ କିରଗିଜ୍ ବ୍ୟବସାୟ ଜଗତର ନେତାମାନଙ୍କୁ ଭାରତୀୟ ଉଦ୍ୟୋଗ ସହିତ କାମ କରିବା ପାଇଁ ପ୍ରୋତ୍ସାହିତ କରୁଛୁ।
ଆପଣ ସଭିଙ୍କୁ ଭାରତରେ ସ୍ବାଗତ କରୁଛୁ। ଏବଂ ଭାରତର ଲୋକମାନେ ବହୁତ ବନ୍ଧୁତ୍ବପୂର୍ଣ୍ଣ। ଏଠାରେ ଆପଣ ଏକ ଆନ୍ତରିକତାର ଅନୁଭବ କରିପାରିବେ। ଯଦି ଭାଷା ଉପରେ ଟିକେ ଧ୍ୟାନ ଦେବେ ତେବେ ଅନେକ ଶବ୍ଦ ସମାନ ମିଳିବ। ଏହାର ଲାଭ ଉଭୟ ପକ୍ଷ ଓ ଉଭୟ ଦେଶର ବିକାଶ ପାଇଁ ଗ୍ରହଣ କରିବା ଆବଶ୍ୟକ। ଏହି ଆଶା ସହିତ ଆପଣ ସଭିଙ୍କୁ ବହୁତ ବହୁତ ଶୁଭକାମନା।
ଆପଣ ସଭିଙ୍କୁ ବହୁତ ବହୁତ ଧନ୍ୟବାଦ
BS
(Visitor Counter : 47